जाथायनि बागै मिथिनो मोन्नाय बायदिब्ला, दिनै फुंनि 8 रिंगासो समाव करिमगन्ज आरो त्रिपुरा माहारियारि राजा लामायाव गंसे अट’ आरो ट्राकनि गेजेराव हरखाब सौग्रावलायनाय जाथाया नुजाथियो आरो बे सौग्रावनाय जाथायाव खमैबो सा 9 सुबुंफोरा जायगायावनो जिउ गोमायो आरो गुबुन सासेआ गोब्राब जोखोम जायो होन्नानै मिथिनो मोन्दों। पुलिसनि सुलुङा फोरमायनाय बायदिब्ला, दिनै फुंनि समाव करिमगन्ज जिल्लानि बाइतालकाल मुंनि जायगायाव गंनै गारिनि गेजेराव हरखाब मोगा-मोगि सौग्रावनाय जाथाया नुजाथिदों आरो बे जाथायाव अट’आव गाखोनाय बांसिन सुबुंफोरानो जिउ गोमायो। फारसेथिं, बे जाथायखौ खालामनानै ट्राकनि सालायगिरिआ गुबुन जायगायाव खारलाङो होन्ना पुलिसआ फोरमायदों।